वेटलिफ्टर दीपक लाठर को भाविप पदाधिकारियों ने किया सम्मानित
पांच देशों की कराटे स्पर्धा में जींद को मिले 3 पदक
7वींअंतरराष्ट्रीय गोजू-रियू कराटे प्रतियोगिता में शहीद भगत सिंह अकेडमी ऑफ मार्शल आर्ट के 3 खिलाड़ियों ने पदक जीते हैं। 24 से 26 दिसंबर तक कोलकाता में हुई प्रतियोगिता में भारत, बांग्लादेश, नेपाल, श्रीलंका और भूटान के 12 से 13 आयु वर्ग के के 832 खिलाड़ियों ने हिस्सा लिया। जिला कराटे संघ के प्रेस सचिव कृष्ण सिंगरोहा ने बताया कि प्रतियोगिता में हरियाणा के 27 खिलाड़ियों ने हिस्सा लिया था।
कोच मुनीत बेरवाल ने बताया कि कुल चार में से तीन पदक जींद के खिलाड़ियों ने जीते हैं। लड़कियों के जूनियर वर्ग में 47 किलो भार वर्ग में आभा ने स्वर्ण पदक 53 किग्रा भार वर्ग में सोनम ने रजत पदक जीता। 12 से 13 वर्ष में इंडस पब्लिक स्कूल के अंकुश बड़ाला ने कांस्य पदक जीता।
स्टेशनपर पहुंचने पर किया स्वागत
मंगलवारको खिलाड़ी प्रतियोगिता में हिस्सा लेने के बाद जींद पहुंचे। स्टेशन पर पहुंचने पर कराटे संघ के चेयरमैन सुभाष श्योराण, प्रधान महावीर डूमरखां, निदेशक कुलदीप बडाला, वरिष्ठ उपप्रधान जसबीर मलालपुर सदस्य सुरेंद्र पाल कुंडु ने टीम का फूल-मालाओं से स्वागत किया। स्कूल पहुंचने पर प्रिंसिपल अरुणा शर्मा ने विजेता छात्र को सम्मानित किया। विजेताओं को खुली जीप में स्टेशन से स्कूल तक लाया गया।
जींद. कोलकात्तामें हुई पांच देशों की कराटे प्रतियोगिता में विजेताओं का स्टेशन पर स्वागत करते कराटे संघ के सदस्य स्कूल के विद्यार्थी। फोटो|भास्कर
जुलाना. वेटलिफ्टरदीपक लाठर को सम्मानित करते भाविप के पदाधिकारी।
जुलाना | जुलानामें वेटलिफ्टर दीपक लाठर के पहुंचने पर भाविप शाखा ने खिलाड़ी को सम्मानित किया। कार्यक्रम की अध्यक्षता भाविप के अध्यक्ष मुरारी लाल गोयल और पूर्व अध्यक्ष गुरदास सिंह ने की। पिछले दिनों पंजाब स्टेट वेटलिफ्टिंग एसोसिएशन ने 24 से लेकर 29 दिसंबर तक पंजाब के एनएसएनआईएस पटियाला में 68 वीं पुरुष 31वीं महिला सीनियर वेटलिफ्टिंग चैंपियनशिप का आयोजन किया था। इसमें शादीपुर के दीपक लाठर ने वेटिलिफ्टिंग में 62 किलोग्राम भार वर्ग में हिस्सा लिया था। दीपक ने स्नैच वर्ग में 126 किलोग्राम भार उठाकर नेशनल रिकार्ड बनाया था। पहले यह नेशनल रिकार्ड 125 किलोग्राम भार उठाने का था। इसी तरह से क्लीन जरक वर्ग में 140 किलोग्राम भार उठाया और कुल 266 किलोग्राम भार उठाने पर दीपक पहले स्थान पर रहे और गोल्ड जीता। इस मौके पर बिजेंद्र लाठर, रामलाल सिंगला, प्रवीन सिहाग मौजूद रहे।
hin_Deva hin_Deva awa_Deva hin_Deva hin_Deva hin_Deva hin_Deva awa_Deva hin_Deva